Verander Jou Kop Verander Jou Lewe (Sagteband)
Die krag van jou geloof lê in jou kop – moet dit nie onderskat nie!
Spreuke 4:23 sê: “Wat jy dink, bepaal alles wat jy doen.” Stephan Joubert wys in Verander jou kop, verander jou lewe dat hierdie woorde nie verniet in die Bybel staan nie. Jou brein het die vermoë om jou lewe te verander wanneer jy jou denke in ’n nuwe rigting stuur.
Stephan wys in hierdie boek vir jou hoe uniek en spesiaal God ons gemaak het. Hy wys jou hoe jy jou geloof kan verdiep en ander beter kan verstaan deur kennis van hoe die brein werk. Hy gaan kyk na interessante dinge rondom die brein en sy werking, soos:
• Jou brein het die potensiaal om lewenslank te groei en te ontwikkel.
• Negatiewe taal beskadig nie net ander se lewens nie, dit beskadig ook jou brein.
• Die struktuur van mans en vroue se brein verskil, en daarom doen ons dinge verskillend.
• Omdat plastisiteit van die brein afneem in ouerwordende persone, kan dit tot hardkoppigheid of sosiale rigiditeit aanleiding gee.
In hierdie boek sal jy die skakel ontdek tussen jou brein, jou alledaagse lewe en jou geloof. Want die Bybel sê jy moet God liefhê met jou hele hart en al jou denke en Verander jou kop, verander jou lewe sal jou help om ook met jou brein tot bekering te kom.
Stephan Joubert is ’n spreker, prediker, leierskapkonsultant en skrywer. In 2010 is een van sy boeke, Jesus – ’n radikale sprong, bekroon met die Andrew Murray-prys. Stephan is buitengewone professor in Teologie aan die Universiteit van die Vrystaat en Noordwes-Universiteit, ’n navorsingsgenoot in Teologie aan die Radboud Universiteit in Nijmegen, Nederland, redakteur van ’n groot e-kerk op die internet, en deeltydse leraar.
Daar’s nie beurtkrag
in jou kop nie
Jou kop is jou kragstasie
It is not enough to have a good mind; the main thing
is to use it well.
Jou kop is eksklusief. Daar’s net een weergawe
daarvan op die ganse planeet, en dis hierdie einste
een wat jy het. Dis spesiaal vir jou ontwerp. Geen
ander mens op aarde het jou kop nie. Jy het ook
niemand anders s’n nie. Daarom kan niemand soos
jy wees nie, en jy kan ook nie soos enigiemand an-
ders wees nie. Net soos jou vingerafdrukke uniek
is, is jou kop ook uniek. Jou brein is die kreatiewe
kragbron van jou lewe wat met komplimente van
die Here aan jou gegee is.
You're reviewing: Verander Jou Kop Verander Jou Lewe (Sagteband)
Pleisters Vir Die Siel - Omnibus (Sagteb…
Daar's 'n Kraak In Jou Wapenrusting! (Sa…
Om Die Liefde Te Leef (Sagteband)